**ฉบับยกเลิก****Update ถึง ระเบียบฯ (ฉ.๓/๒๕๔๖)****ยกเลิกโดยระเบียบคณะกรรมการข้าราชการฝ่ายศาลปกครอง** **ว่าด้วยเบี้ยประชุมกรรมการและอนุกรรมการ พ.ศ. ๒๕๕๑**ระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมการและอนุกรรมการและค่าตอบแทนบุคคลหรือคณะบุคคลพ.ศ. ๒๕๔๔ อาศัยอํานาจตามความในมาตรา ๘๔ (๗) และ (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเบี้ยประชุมกรรมการและอนุกรรมการ และค่าตอบแทนบุคคลหรือคณะบุคคล พ.ศ. ๒๕๔๔"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "คณะกรรมการ" หมายความว่า คณะกรรมการตุลาการศาลปกครอง คณะกรรมการข้าราชการฝ่ายศาลปกครอง คณะกรรมการดําเนินการเลือกกรรมการตุลาการศาลปกครองผู้ทรงคุณวุฒิหรือคณะกรรมการซึ่งได้รับการแต่งตั้งจากประธานศาลปกครองสูงสุด หรือจากคณะกรรมการตุลาการศาลปกครอง หรือจากคณะกรรมการข้าราชการฝ่ายศาลปกครอง หรือจากเลขาธิการสํานักงานศาลปกครอง "คณะอนุกรรมการ" หมายความว่า คณะอนุกรรมการซึ่งได้รับแต่งตั้งจากคณะกรรมการตุลาการศาลปกครอง จากประธานศาลปกครองสูงสุด จากคณะกรรมการข้าราชการฝ่ายศาลปกครองหรือจากเลขาธิการสํานักงานศาลปกครอง และหมายความรวมถึงคณะอนุกรรมการสามัญประจําสํานักงานศาลปกครองด้วย"กรรมการ" หมายความว่า กรรมการในคณะกรรมการ"อนุกรรมการ" หมายความว่า อนุกรรมการในคณะอนุกรรมการ "เลขานุการ" หมายความว่า เลขานุการของคณะกรรมการหรือคณะอนุกรรมการ "ผู้ช่วยเลขานุการ" หมายความว่า ผู้ช่วยเลขานุการของคณะกรรมการหรือคณะอนุกรรมการ"บุคคล" หมายความว่า บุคคลซึ่งได้รับการแต่งตั้งจากคณะกรรมการข้าราชการฝ่ายศาลปกครอง"คณะบุคคล" หมายความว่า คณะบุคคลซึ่งได้รับการแต่งตั้งจากคณะกรรมการข้าราชการฝ่ายศาลปกครองข้อ ๔ ภายใต้บังคับข้อ ๑๐ ให้กรรมการ อนุกรรมการ บุคคล คณะบุคคล เลขานุการ และผู้ช่วยเลขานุการ ได้รับเบี้ยประชุมหรือค่าตอบแทนตามหลักเกณฑ์และอัตราตามที่กําหนดไว้ในระเบียบนี้ข้อ ๕ กรรมการในคณะกรรมการตุลาการศาลปกครอง ให้ได้รับเบี้ยประชุมเหมาจ่ายเป็นรายเดือน เดือนละ ๘,๐๐๐ บาท เดือนใดไม่มีการประชุมหรือมีการประชุมแต่ไม่เข้าประชุมให้งดจ่ายกรรมการผู้ทรงคุณวุฒิในคณะกรรมการตุลาการศาลปกครองตามมาตรา ๓๕ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมกรรมการตามวรรคแรกข้อ ๖ กรรมการในคณะกรรมการข้าราชการฝ่ายศาลปกครอง ให้ได้รับเบี้ยประชุมเหมาจ่าย เป็นรายเดือน เดือนละ ๕,๒๐๐ บาท เดือนใดไม่มีการประชุมหรือมีการประชุมแต่ไม่เข้าประชุมให้งดจ่ายข้อ ๗ กรรมการอื่นนอกจากกรรมการตามข้อ ๕ และข้อ ๖ และอนุกรรมการ ให้ได้รับเบี้ยประชุมเป็นรายครั้งเฉพาะครั้งที่มาประชุมตามอัตราท้ายระเบียบนี้กรรมการตามวรรคหนึ่งในคณะหนึ่ง หรืออนุกรรมการในคณะอนุกรรมการคณะหนึ่ง ให้ได้รับเบี้ยประชุมสําหรับการประชุมคณะกรรมการหรือคณะอนุกรรมการคณะนั้นเพียงครั้งเดียวในวันหนึ่งข้อ ๘ ประธานกรรมการและประธานอนุกรรมการ ให้ได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมกรรมการหรืออนุกรรมการที่ผู้นั้นมีสิทธิได้รับข้อ ๙ เลขานุการ ให้ได้รับเบี้ยประชุมเช่นเดียวกับกรรมการหรืออนุกรรมการ แล้วแต่กรณีผู้ช่วยเลขานุการ ให้ได้รับเบี้ยประชุมสามในสี่ของอัตราเบี้ยประชุมกรรมการในคณะกรรมการหรืออนุกรรมการในคณะอนุกรรมการที่บุคคลนั้นเป็นผู้ช่วยเลขานุการกรรมการหรืออนุกรรมการผู้ใดเป็นเลขานุการหรือผู้ช่วยเลขานุการด้วยให้เบิกเบี้ยประชุมในตําแหน่งที่ได้รับเบี้ยประชุมมากที่สุดเพียงตําแหน่งเดียว เลขานุการ ให้มีสิทธิได้รับเบี้ยประชุมไม่เกินหนึ่งคน และผู้ช่วยเลขานุการให้มีสิทธิได้รับเบี้ยประชุมไม่เกินสองคนข้อ ๑๐ บุคคลดังต่อไปนี้ไม่มีสิทธิได้รับเบี้ยประชุมตามระเบียบนี้(๑) ประธานกรรมการ กรรมการ ประธานอนุกรรมการ อนุกรรมการ เลขานุการ หรือผู้ช่วยเลขานุการ ในคณะกรรมการหรือในคณะอนุกรรมการซึ่งได้รับการแต่งตั้งจากเลขาธิการสํานักงานศาลปกครองที่เป็นข้าราชการฝ่ายศาลปกครองหรือเป็นลูกจ้างสํานักงานศาลปกครอง(๒) ประธานอนุกรรมการ อนุกรรมการ อนุกรรมการผู้ทรงคุณวุฒิที่เป็นข้าราชการฝ่ายศาลปกครอง เลขานุการ หรือผู้ช่วยเลขานุการ ในคณะอนุกรรมการสามัญประจําสํานักงานศาลปกครองข้อ ๑๑ บุคคลหรือคณะบุคคล ให้ได้รับค่าตอบแทนเป็นคราว ๆ ตามที่คณะกรรมการข้าราชการฝ่ายศาลปกครองกําหนด ทั้งนี้ โดยให้คํานึงถึงลักษณะงานและระยะเวลาที่บุคคลหรือคณะบุคคลนั้นต้องกระทําข้อ ๑๒ ให้คณะกรรมการข้าราชการฝ่ายศาลปกครองเป็นผู้มีอํานาจตีความหรือวินิจฉัยปัญหาเกี่ยวกับการปฏิบัติตามระเบียบนี้ข้อ ๑๓ ให้เลขาธิการสํานักงานศาลปกครองเป็นผู้รักษาการตามระเบียบนี้ผู้มีอํานาจลงนาม ประกาศ ณ วันที่ ๙ มีนาคม พ.ศ. ๒๕๔๔ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง อื่นๆ **บัญชีหมายเลข ๑** | | | || --- | --- | --- || **ลําดับที่** | **ประเภทกรรมการ** | **เดือนละ (บาท)** || ๑ | กรรมการในคณะกรรมการตุลาการศาลปกครอง | ๘,๐๐๐ || ๒ | กรรมการในคณะกรรมการข้าราชการฝ่ายศาลปกครอง | ๘,๐๐๐ | **บัญชีหมายเลข ๒** | | | || --- | --- | --- || **ลําดับที่** | **ประเภทกรรมการและอนุกรรมการ** | **ครั้งละ (บาท)** || ๑ | กรรมการดําเนินการเลือกกรรมการตุลาการศาลปกครองผู้ทรงคุณวุฒิ | ๑,๒๐๐ || ๒ | กรรมการซึ่งได้รับแต่งตั้งโดยประธานศาลปกครองสูงสุด คณะกรรมการตุลาการศาลปกครอง คณะกรรมการข้าราชการฝ่ายศาลปกครอง หรือเลขาธิการสํานักงานศาลปกครอง | ๑,๒๐๐ || ๓ | อนุกรรมการซึ่งได้รับแต่งตั้งโดยประธานศาลปกครองสูงสุด คณะกรรมการตุลาการศาลปกครอง คณะกรรมการข้าราชการฝ่ายศาลปกครอง หรือเลขาธิการสํานักงานศาลปกครอง | ๘๐๐ |